האצטדיון ממבט על
**פולקספארקשטדיון** (בגרמנית: **Volksparkstadion**) הוא אצטדיון כדורגל הנמצא בעיר המבורג שבגרמניה. האצטדיון משמש כאצטדיונה הביתי של קבוצת הכדורגל המבורג. האצטדיון הוא אחד מ-12 האצטדיונים שאירחו את מונדיאל 2006. באצטדיון שוחקו ארבעה משחקים בשלב הבתים ומשחק אחד ברבע הגמר. כמו כן, אירח האצטדיון מספר משחקים במסגרת מונדיאל 1974 ויורו 1988.

היסטוריה
--------

במקום בו נמצא האצטדיון הנוכחי עמדו בעבר אצטדיונים נוספים. תחילה הוקם אצטדיון בשם Bahrenfelder שנחנך ב-13 בספטמבר 1925 במשחק שבו ניצחה אלטונה 3-2 את המבורג לעיני 25,000 צופים. באותה התקופה האצטדיון היה ידוע גם בשם אצטדיון Altonaer. בשנים 1951–1953 האצטדיון נבנה מחדש תוך שינוי שמו לפולקספארקשטדיון והוא נפתח באופן רשמי ב-12 ביולי. מרבית החומרים ששימשו לבניית האצטדיון הגיעו מהריסות רובע Eimsbüttel בעיר שנחרב בהפצצות של בעלות הברית במלחמת העולם השנייה. האצטדיון החדש הכיל 75,000 מקומות ושימש לאירועי הספורט השונים בעיר.

עם הקמת הבונדסליגה ב-1963 עברה המבורג לשחק בפולקספארקשטדיון שהיה גדול ומודרני יותר מאצטדיונם הקודם שהכיל 27,000 מקומות. מאז החלה המבורג לבסס את עצמה כקבוצת צמרת בגרמניה והיא זכתה באליפויות ב-1979, 1982 ו-1983. 

ב-1998 החליטו בקבוצה להחליף את פולקספארקשטדיון באצטדיון חדש. מלבד העובדה שצעד כזה יעזור לגרמניה לזכות באירוח המונדיאל, הסיבה העיקרית להחלטה הייתה הקושי ההולך וגדל לעמוד בתקני הבטיחות באצטדיון כה מיושן. האצטדיון הישן נהרס כמעט לחלוטין ובמקומו נבנה אצטדיון הארנה החדש שניצב ב-90 מעלות ביחס לאצטדיון הישן כדי לאפשר זווית צפייה נוחה מכל היציעים וכדי לנצל טוב יותר את אור השמש. אישור הבנייה התקבל ב-30 באפריל 1998. האצטדיון נבנה ללא מסלולי הריצה שהיו באצטדיון הישן והגדילו את המרחק בין היציעים לכר הדשא. עלות הבנייה של האצטדיון החדש מוערכת ב-90 עד 100 מיליון אירו.

האצטדיון נחנך בשנת 2000 בהתמודדות בין נבחרות גרמניה ויוון שהסתיים בניצחון 2-0 של הנבחרת המקומית. במשחקי הליגה בגרמניה מכיל האצטדיון 57,274 מקומות אולם במשחקים בינלאומיים מופחתת כמות הקהל המקסימלית ל-51,500 מפני שאזורי העמידה ביציע מוסבים למקומות ישיבה. מלבד משחקי כדורגל משמש האצטדיון החדש לקונצרטים ולמופעים. ב-2004 נפתח באצטדיון מוזיאון המוקדש להיסטוריה של קבוצת הכדורגל של המבורג.

ב-2001 חתמה חברת AOL על חוזה עם קבוצת המבורג כנותנת החסות של האצטדיון ולכן נשא האצטדיון את שמה כשנקרא AOL ארנה. AOL שילמה 15.3 מיליון אירו תמורת החוזה שתוקפו פג ב-2006 אך הכיל אפשרות לחידוש. ב-29 במרץ 2007 קנה הבנק הגרמני HSH Nordbank את הזכויות על שם האצטדיון תמורת 25 מיליון אירו לאחר ש-AOL בחרה שלא לחדש את החוזה. ביולי 2010 רכשה חברת אימטק (Imtech) את הזכויות על שם האצטדיון למשך חמש שנים, ועד 2015 הוא נקרא "אימטק ארנה".

ב-12 במאי 2010 אירח האצטדיון את הגמר הראשון של הליגה האירופית בו ניצחה אתלטיקו מדריד את פולהאם בתוצאה 2-1.

בחודש יוני 2015 חזר שמו של האצטדיון ל**"פולקספארקשטדיון"**.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פולקספארקשטדיון** |

* אתר האינטרנט הרשמי של פולקספארקשטדיון
* האצטדיון באתר The Stadium Guide
* האצטדיון באתר Stadionwelt (בגרמנית)
* האצטדיון באתר World Stadiums
* האצטדיון באתר ONE

| אצטדיוני הבונדסליגה השנייה, עונת 2023/2024 |
| --- |
| 

|  |
| --- |
| HDI ארנה (הנובר 96) • MDCC ארנה (פ.צ. מגדבורג) • אולימפיאשטדיון (הרטה ברלין) • אוסטזהשטאדיון (הנזה רוסטוק) • איינטרכט שטאדיון (איינטרכט בראונשווייג) • אצטדיון מקס מורלוק (נירנברג) • אצטדיון פריץ ואלטר (פ.צ. קייזרסלאוטרן) • בנטלר-ארנה (פאדרבורן 07) • הולשטיינשטדיון (הולשטיין קיל) • בריטה ארנה (ווין ויסבאדן) • ואלדשטיון אן דר קייזרלינדה (אלברסברג) • וילדפארקשטדיון (קרלסרוהה) • מילרנטור שטאדיון (זנקט פאולי) • מרקור שפיל ארנה (פורטונה דיסלדורף) • פולקספארקשטדיון (המבורג) • פלטינס ארנה (שאלקה 04) • שטדיון אן דר ברמר בריקה (אוסנבריק) • שפורטפארק רונהוף תומאס זומר (גרויטר פירט) |

 |

| אצטדיוני מונדיאל 2006 |
| --- |
| 

|  |
| --- |
| האצטדיון האולימפי (ברלין) • פלטינס ארנה (גלזנקירכן) • זיגנאל אידונה פארק (דורטמונד) • פולקספארקשטדיון (המבורג) • HDI ארנה (הנובר) • צנטרלשטדיון (לייפציג) • אליאנץ ארנה (מינכן)  אצטדיון מקס מורלוק (נירנברג) • קומרצבנק ארנה (פרנקפורט) • אצטדיון פריץ ואלטר (קייזרסלאוטרן) • אצטדיון ריין אנרגי (קלן) • מרצדס-בנץ ארנה (שטוטגרט) |

 |

| אצטדיוני מונדיאל 1974 |
| --- |
| 

|  |
| --- |
| האצטדיון האולימפי (ברלין המערבית) • פארקשטדיון (גלזנקירכן) • וסטפאלנשטדיון (דורטמונד) • ריינשטדיון (דיסלדורף)  נידרזאקסננשטדיון (האנובר) • פולקספארקשטדיון (המבורג) • האצטדיון האולימפי (מינכן) • ואלדשטדיון (פרנקפורט) • נקרשטדיון (שטוטגרט) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: ca151bbf-5096-4286-a94a-e7034392084b

 |